b'\n_START_ARTICLE_\nRUTAR group\n_START_SECTION_\nZgodovina\n_START_PARAGRAPH_\nUstanovitev_NEWLINE_Uspe\xc5\xa1na zgodba RUTAR Group se je pri\xc4\x8dela leta 1961 z majhno trgovino v Dobrli vasi. Zdaj ima multinacionalno dru\xc5\xbeinsko podjetje v lasti 4 poslovalnice na avstrijskem Koro\xc5\xa1kem, 10 poslovalnic v Sloveniji ter tri poslovalnice v Italiji._NEWLINE_Po\xc5\xbear Rutar centra v Eberndorfu/Dobrli vasi _NEWLINE_Aprila leta 2009 je pogorela skoraj celotna stavba Rutar centra v Dobrli vasi. Po\xc5\xa1kodovana je bila celotna razstavna povr\xc5\xa1ina z razstavnimi eksponati. Zaradi hitrega in profesionalnega posredovanja 23 gasilskih enot, s skupno 220 osebami in 35 vozili iz okoli\xc5\xa1kih krajev, na sre\xc4\x8do ni bilo po\xc5\xa1kodovanih ljudi. Pred ognjenimi zublji jim je uspelo re\xc5\xa1iti tudi upravno zgradbo. Devet mesecev po po\xc5\xbearu je bil Rutar center ponovno odprt._NEWLINE_\xc5\xa0koda zaradi to\xc4\x8de v RUTAR Villach/Beljak_NEWLINE_Mo\xc4\x8dna to\xc4\x8da in hudo neurje sta julija 2015 prizadela celoten Beljak. Velika \xc5\xa1koda je nastala tudi na strehi in fasadi Rutar poslovalnice. Zaradi razbitih stekel na strehi stavbe je pri\xc5\xa1lo do vdora vode, ki je poplavila vsa nadstropja in povzro\xc4\x8dila veliko \xc5\xa1kodo. Pohi\xc5\xa1tvena hi\xc5\xa1a je morala biti v celoti obnovljena. Kljub ob\xc5\xa1irni in zahtevni prenovi je bila poslovalnica odprta \xc5\xbee v oktobru istega leta.\n_START_SECTION_\nPrenova\n_START_PARAGRAPH_\nV za\xc4\x8detku leta 2012 je bil sprejet projekt prenove vseh avstrijskih poslovalnic v vi\xc5\xa1ini ve\xc4\x8d milijonov evrov, vse pohi\xc5\xa1tvene hi\xc5\xa1e na avstrijskem Koro\xc5\xa1kem so bile modernizirane. RUTAR Celovec se lahko pohvali z najve\xc4\x8djo razstavo kuhinj na avstrijskem Koro\xc5\xa1kem, Rutar Beljak z najve\xc4\x8djo razstavo kuhinj v regiji ter Rutar \xc5\xa0entvid z najmodernej\xc5\xa1im razstavnim prostorom.\n_START_SECTION_\nEkspanzija\n_START_PARAGRAPH_\nLeta 2001 je RUTAR odprl prvo poslovalnico izven Avstrije. Rutar v Ljubljani je ena najbolj modernih pohi\xc5\xa1tvenih hi\xc5\xa1 z najve\xc4\x8djo razstavo kuhinj v Sloveniji. Kasneje so sledile \xc5\xa1e poslovalnice v Mariboru, Kranju, Celju, Murski Soboti in Dravogradu. Leta 2012 se je s poslovalnico v Kopru odprla deveta slovenska pohi\xc5\xa1tvena hi\xc5\xa1a. Ekspanzija se nadaljuje, junija 2016 se je odprla prva italijanska poslovalnica v Udinah, nato sta v letu 2017 sledili \xc5\xa1e dve poslovalnici v Italiji v Zoppoli in San Fioru. V letu 2018 se je odprla nova poslovalnica v Novi Gorici.'